จงบอกหุ้น 5 อันดับแรก ที่กองทุน 1AMSET50-RA ลงทุน
กองทุน 1AMSET50-RA ลงทุนในหุ้น 91.98% ในสินทรัพย์และหนี้สินอื่น 8.02% โดยหุ้น 5 อันดับแรกที่กองทุนนี้ถือ คือ
1. PTT
2. AOT
3. INTUCH
4. IVL
5. ADVANC

กองทุน 1AMSET50-RA มีชื่อ SET50 แอบแฝงอยู่ แต่จะแตกต่างจากกองทุน SET50 อื่นๆ เนื่องจากเป็นกองทุน Active ที่ถือหุ้นทั้งหมดประมาณ 25-30 บริษัท เพื่อให้ผลตอบแทนมีโอกาสชนะตลาดได้ โดยจะกระจายการลงทุนในหุ้นใหญ่เป็นหลักประมาณ 65% และอีก 35% เป็นการไปลงทุนในบริษัทนอก SET50 โดยจะมีการเลือกลงทุนในอุตสาหกรรม (Sector) ตามแนวโน้มเศรษฐกิจ (Top-Down Approach)

ผลตอบแทนของกองทุน 1AMSET50-RA ถือว่าทำได้ดี ชนะค่าเฉลี่ยในกลุ่ม ส่วนในฝั่งของ Standard Deviation หรือ ค่าความเสี่ยง ยิ่งต่ำยิ่งดี จะเห็นว่ามีค่าที่ใกล้เคียงกับในกลุ่ม นั่นหมายถึงในความเสี่ยงที่เท่ากัน กองทุนนี้สามารถทำผลตอบแทนได้ดีกว่า ซึ่งถือว่าเป็นข้อได้เปรียบ

กองทุน 1AMSET50-RA มีค่าธรรมเนียมขาเข้าอยู่ที่ 0.27% ถ้าเทียบกับในกอง Active ด้วยกันถือว่าถูกมาก เพราะกองทุนหุ้นส่วนใหญ่จะมีค่าธรรมเนียมอยู่ที่ประมาณ 1% ทว่าถ้าเทียบกับกอง Passive ใน SET50 ก็จะสูงกว่า (ไม่มาก) แต่มีโอกาสที่จะทำผลตอบแทนได้ดีกว่า เนื่องจากผู้จัดการมีการคัดเลือกหุ้นให้เหมาะสมกับสภาวะตลาด มูลค่าสำหรับการซื้อครั้งแรกและครั้งถัดๆ ไปเริ่มต้นเพียง 1,000 บาท
ตลาดการเงิน & ผลิตภัณฑ์และบริการทางการเงิน